《秋日偕李自得坐邻仙楼焚香静对时余新被秦中备兵之命出处未决自得以诗相勉因次韵酬之》
明代·邓云霄

小楼吹爽坐烟中，对客群峰入槛丛。下界笑看皆幻妄，浮生那得问穷通。

三天晴色孤云远，一缕清香万虑空。隐几且同庄叟蝶，鸣珂休拟鲍家骢。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。